**10975 Županijsko državno odvjetništvo u Osijeku**

Razdjel: 109 MINISTARSTVO PRAVOSUĐA I UPRAVE

Glava: 10975 ŽUPANIJSKO DRŽAVNO ODVJETNIŠTVO U OSIJEKU

Aktivnost: A640000 PROGON POČINITELJA KAZNENIH I KAŽNJIVIH DJELA I ZAŠTITA IMOVINE RH PRED NADLEŽNIM SUDOVIMA I TIJELIMA

**OBRAZLOŽENJE POSEBNOG DIJELA FINANCIJSKOG PLANA ZA RAZDOBLJE**

**2023.-2025. GODINE (Prilog 7b)**

Državno odvjetništvo je samostalno i neovisno pravosudno tijelo ovlašteno i dužno postupati protiv počinitelja kaznenih djela i drugih kažnjivih djela, poduzimati pravne radnje radi zaštite imovine Republike Hrvatske te podnositi pravna sredstva za zaštitu Ustava i zakona.

Županijsko državno odvjetništvo u Osijeku nadležno je za područje Županijskog suda u Osijeku te postupa pred Trgovačkim sudom u Osijeku za područje Osječko-baranjske županije kao i pred Upravnim sudom za područje Osječko-baranjske županije (Zakon o područjima i sjedištima državnih odvjetništava, Narodne novine broj 128/14, 68/18 i 21/22).

## Zakonske i druge pravne osnove:

## Zakon o državnom odvjetništvu (NN 68/18 i 21/22)

## Poslovnik državnog odvjetništva (NN 128/2019)

## Pravilnik o unutarnjem redu Županijskog državnog odvjetništva u Osijeku broj: A-104/2021 od 27. listopada 2021. godine, te Pravilnik o izmjenama Pravilnika o unutarnjem redu u Županijskom državnom odvjetništvu u Osijeku, broj A-50/2022 od 04. ožujka 2022.)

## Zakon o državnim službenicima (NN 98/19)

## Kolektivni ugovor za državne službenike i namještenike (NN 56/22)

## Uredba o nazivima radnih mjesta i koeficijentima složenosti poslova u državnoj službi (NN 37/01, 38/01-isp., 71/01, 89/01, 112/01, 7/02-isp.,17/03, 197/03, 21/04-isp., 66/05, 131/05, 11/07, 47/07,109/07,58/08,32/09,140/09, 21/10, 38/10, 77/10, 113/10, 22/11,142/11, 31/12,60/12, 78/12, 82/12, 100/12, 124/12, 140/12, 16/13, 25/13, 52/13, 96/13, 126/13, 2/14, 94/14, 140/14, 100/15, 71/18, 73/19 i 63/21).

# A640000 PROGON POČINITELJA KAZNENIH I KAŽNJIVIH DJELA I ZAŠTITA IMOVINE RH PRED NADLEŽNIM SUDOVIMA I TIJELIMA

# FINANCIJSKI PLAN 2023.S PROJEKCIJAMA 2024.-2025.GOD.

|  |  |  |  |  |  |  |
| --- | --- | --- | --- | --- | --- | --- |
|  Glava | Izvršenje 2021. | Plan 2022. | Plan 2023. | Projekcija 2024. | Projekcija 2025. | Inde ks 2023/2022 |
| 10975 | 1.487.362 | 1.469.414 | 1.707.483 | 1.678.941 | 1.685.930 | 116,20 |
|  |  |  |
|  |  |  |

Unutar aktivnosti A640000 izvor 11-opći prihodi i primici osiguravaju se sredstva nužna za troškove plaća i ostalih troškova za 49 zaposlenika Županijskog državnog odvjetništva u Osijeku. Također, na aktivnosti se planiraju sredstva za pokriće materijalnih rashoda koji nastaju u redovnom poslovanju kao što su troškovi pošte, prijevoza, energije, uredskog materijala, službenih putovanja, intelektualnih usluga i ostalo prema stavkama plana.

Trošak plaća u 2023. godini obuhvaća 70,34% ukupnoga plana, u 2024. 71,88% ukupnoga plana te 71,94% 2025. godine.

## Plaće i doprinosi A640000 10975 Županijsko državno odvjetništvo u Osijeku

|  |  |  |  |  |  |  |
| --- | --- | --- | --- | --- | --- | --- |
| Plaće | Izvršenje 2021. | Plan 2022. | Plan 2023. | Projekcija 2024. | Projekcija 2025. | Inde ks 2023/202 2 |
| A640000 | 1.026.431 | 1.104.254 | 1.201.142 | 1.207.147 | 1.213.183 | 108,80 |
|  |  |  |
|  |  |  |
| Doprinosi | Izvršenje 2021. | Plan 2022. | Plan 2023. | Projekcija 2024. | Projekcija 2025. | Inde ks 2023/202 2 |
| A640000 | 174.783 | 181.830 | 242.186 | 241.768 | 221.055 | 133,20 |
|  |  |  |
|  |  |  |

## Obrazloženja financijskog plana i postupak izračuna za plaće i doprinose 2023.

ŽDO u Osijeku na dan 31.08.2022. broji 50 zaposlenika od kojih je 1 ŽDO i 16 ZŽDO-a, 26 službenika te 7 namještenika. Plaća za redovan rad na stavci 3111 za 2023. je projicirana u iznosu od 1.197.160 EUR-a na temelju bruto plaće isplaćene u kolovozu 2022. koja je iznosila 97.085 EUR-a uzevši u obzir zapošljavanje službenice s 01.09.2022. Stavka 3113 prekovremenog rada je projicirana prema dosadašnjoj dinamici troškova u iznosu od 3.983 EUR-a na godišnjoj razini. Na temelju ukupnog troška plaće 311 projiciran je iznos od 16,5% za doprinose za obvezno zdravstveno osiguranje na stavci 3132 u iznosu od 198.188 EUR-a. Doprinosi za mirovinsko osiguranje 3131-planirani su po najavljenim odlascima u mirovinu dva dužnosnika koji imaju pravo isplate na staž osiguranja s povećanim trajanjem za razdoblje 2011-2018 u iznosu od 43.998 EUR-a.

## Obrazloženja financijskog plana i postupak izračuna za plaće i doprinose 2024.

Projekcija plaća za 2024. uvećana je samo za minuli rad s pripadajućim doprinosima na plaću. Tako je na stavci 311-projiciran iznos od 1.207.147,00 EUR-a. Doprinosi za zdravstveno na stavci 3132 su projicirani u iznosu od 199.179 EUR-a. Doprinosi za mirovinsko osiguranje 3131 se odnose na dva dužnosnika koja planiraju u mirovinu te ostvaruju pravo na isplatu doprinosa staža osiguranja s povećanim trajanjem u iznosu od 42.589 EUR.

## Obrazloženja financijskog plana i postupak izračuna za plaće i doprinose 2025.

Projekcija plaća za 2025. uvećana je samo za minuli rad s pripadajućim doprinosima na plaću. Tako je na stavci 311-projiciran iznos od 1.213.183,00 EUR-a doprinosi za zdravstveno na stavci 3132 su projicirani u iznosu od 200.175 EURA-a. Doprinosi za mirovinsko osiguranje 3131 se odnose na 1 dužnosnika koja planira u mirovinu te ostvaruje pravo na isplatu doprinosa staža osiguranja s povećanim trajanjem u iznosu od 20.880 EUR-a.

## Obrazloženja financijskog plana i postupak izračuna za ostale rashode za zaposlene 2023.-2025.

|  |  |  |  |  |  |  |
| --- | --- | --- | --- | --- | --- | --- |
| 3121 | Izvršenje 2021. | Plan 2022. | Plan 2023. | Projekcija 2024. | Projekcija2025. | Inde ks 2023/202 2 |
| A640000 | 20.731 | 19.908 | 25.217 | 25.217 | 25.217 | 126,70 |
|  |  |  |

Projekcija isplata božićnica i regresa rađena je na bazi 34 službenika, uzevši u obzir zaposlenu službenicu s danom 01.09.2022., te ona iznosi 13.538 EUR. Isplata jubilarnih nagrada planirana je za 7 službenika i namještenika u iznosu od 3.982 EUR. Procjena dara za djecu planirana je u iznosu od 1.327 EUR te ostala prava i pomoći po KU u iznosu od 3.982 EUR. Projekcija ukupnog potrebnog iznosa za ostale rashode na stavci 3121 iznosi 25.217 EUR-a za 2023. godinu te je u istom iznosu projiciran iznos i za 2024. i 2025. godinu. U odnosu na 2022. Uvećanje iznosi 26,67% zbog novih iznosa božićnice, regresa, dara za djecu koji su definirani Kolektivnim ugovorom za državne službenike i namještenike (NN 56/22).

## Obrazloženja financijskog plana za rashode za usluge 2023.-2025.

## 3237-Intelektualne usluge

|  |  |  |  |  |  |  |
| --- | --- | --- | --- | --- | --- | --- |
| 3237 | Izvršenje 2021. | Plan 2022. | Plan 2023. | Projekcija 2024. | Projekcija2025. | Inde ks 2023/2022 |
| A640000 | 79.501 | 16.325 | 52.727 | 15.879 | 46.757 | 323,00 |

Troškovi intelektualnih usluga su najveća stavka skupine rashoda za usluge u aktivnosti A640000, (Grafikon 1.) odnose se na vještačenja (medicinska, građevinska, prometna, računovodstveno-financijska vještačenja i dr.) usluge odvjetnika po službenoj dužnosti, usluge tumača, usluge bolničkih troškova (obdukcije i dr.) ista se ne mogu točno planirati jer ovise o nužnosti i specifičnosti zaprimljenih predmeta.

Intelektualne usluge su za 2023. planirane u iznosu od 52.727 EUR-a uzimajući u obzir dinamiku troškova u 2022. godini. Projekcija 2024. na stavci intelektualnih usluga je iskazna na 15.879 EUR-a zbog uklapanja u limite, isti će se u planu za 2024. Iskazivati po dinamici troškova prijašnjih godina. 2025. godine projicirano 46.757 EUR-a na stavci intelektualnih usluga.

Grafikon 1: Odnos ukupnih rashoda za usluge i intelektualnih usluga

Upravljanje rashodima

Aktivnost A640000 također je namijenjena i alimentiranju rashoda za uredski materijal, energiju, gorivo, usluge telefona, pošte i prijevoza, tekuće i investicijsko održavanje, zakupnine i najamnine, premije osiguranja, članarine i ostale materijalne rashode za potrebe svih odjela Županijskog državnog odvjetništva u Osijeku, a sredstva se koriste racionalno i na najefikasniji način. U odnosu na dinamiku izvršenja, kao i prisutno i stalno poskupljenje energenata, planirano je više sredstava, zbog povećanja cijena struje,toplinske energije, papira i dr.

Manje odstupanje utvrđeno je na stavkama uredskog materijala te usluga telefona, pošte i prijevoza zbog porasta cijena.

Tako je za 2023. godinu na stavci uredskog materijala planirano 14.600 EUR-a uzimajući u obzir veće cijene u 2022. prilikom planiranja proračuna za trogodišnje razdoblje.

Projekcije za 2024.i 2025. su planirane u iznosu od 15.263 EUR-a i 15.927 EUR-a što je 4,5 do 5% više u odnosu na 2023. godinu uzimajući u obzir blaži porast cijena.

|  |  |  |  |  |  |  |
| --- | --- | --- | --- | --- | --- | --- |
| 3221 | Izvršenje 2021. | Plan 2022. | Plan 2023. | Projekcija 2024. | Projekcija 2025. | Inde ks 2023/2022 |
| A640000 | 12.609 | 13.538 | 14.600 | 15.263 | 15.927 | 107,80 |

Zbog porasta cijena poštanskih usluga definiranih Okvirnim sporazumom SDUJN-a koji je sklopljen u prvom kvartalu 2022. za dvogodišnje razdoblje uvećana je i stavka 3231-usluge telefona, pošte i prijevoza. Po cijenama ugovora za 2023. godinu planirana sredstva iznose 19.908 EUR-a. U projekcijama je također ostavljen taj iznos te će se on po potrebi korigirati pri izradi planova za ta razdoblja, ovisno o visini troškova s ove stavke u 2023. godini.

|  |  |  |  |  |  |  |
| --- | --- | --- | --- | --- | --- | --- |
| 3231 | Izvršenje 2021. | Plan 2022. | Plan 2023. | Projekcija 2024. | Projekcija 2025. | Inde ks 2023/2022 |
| A640000 | 22.032 | 17.254 | 19.908 | 19.908 | 19.908 | 115,40 |